Ljósleiðari

Hvað er ljósleiðari?

Ljósleiðarar eru gerðir úr grönnum þráðum úr gleri eða plasti sem eru búnir þeim eiginleikum að geta leitt ljós frá einum stað til annars. Tilkoma ljósleiðara hefur valdið byltingu í samskiptatækni þar sem hann býður upp á meiri flutningsgetu og bandbreidd en nokkur önnur tenging.

Kostir Ljósleiðarans

Einn stærsti kostur Ljósleiðarans er gagnvirkt sjónvarp. Með gagnvirku sjónvarpi er hægt að fá myndleigu, allar íslenskar sjónvarpsrásir og fjölda erlendra rása.

Hægt að fá fleiri en einn myndlykil

Sami nethraði til og frá notanda

Ekki þarf að vera með loftnet eða símalínu

Hægt að segja upp símalínunni og hætta að greiða mánaðarlegt leigugjald

Besta netið til að miðla háskerpusjónvarpi

Myndleiga og fjöldi sjónvarpsrása

Sjónvarpið dregur ekki úr hraða Internetsins

Munur á ADSL og Ljósleiðara

ADSL er Internet um símalínu. Ljósleiðarinn er tenging inn á heimili sem býður meðal annars upp á möguleikann á Interneti, en einnig sjónvarpi, síma o.fl. Ljósleiðarinn er mun afkastameiri en ADSL og býður upp á meiri möguleika með tilliti til flutningsgetu. Ljósleiðarinn er fullkomnasta gagnaflutningsleið sem völ er á og býður upp á nánast óendanlega möguleika – allt á hraða ljóssins. Með Ljósleiðaranum er hægt að fá sjónvarps-, síma- og Internetþjónustu.

Heimild: Gagnaveita Reykjavíkur